Vyno sektoriaus produkto specifikacijos pakeitimo paraiškos, nurodytos Europos Parlamento ir Tarybos reglamento (ES) Nr. 1308/2013 105 straipsnyje, paskelbimas

(2020/C 196/09)

Šiuo paskelbimu suteikiama teisė pareikšti prieštaravimą paraiškai pagal Europos Parlamento ir Tarybos reglamento (ES) Nr. 1308/2013 (1) 98 straipsnį per du mėnesius nuo šio paskelbimo dienos.

PRODUKTO SPECIFIKACIJOS PAKEITIMO PARAIŠKA

„RIBEIRO“

PDO-ES-A1123-AM03

Paraiškos pateikimo data: 2017 8 17

1. Pakeitimui taikomos taisyklės

Reglamento (ES) Nr. 1308/2013 105 straipsnis. Reikšmingas pakeitimas

2. Pakeitimo aprašymas ir priežastys

2.1. Įtraukiama nauja vynuogių produktų kategorija (rūšiniai putojantys vynai)

Aprašymas ir pagrindimas

Įtraukta nauja vynų kategorija – rūšiniai putojantys vynai (Reglamento (ES) Nr. 1308/2013 VII priedo II dalis, 5 kategorija).

Atlikus šį pakeitimą būtina iš dalies pakeisti specifikacijos 2 skirsnį ir bendrojo dokumento 2.3 skirsnį. Be to, šis pakeitimas netiesiogiai susijęs su specifikacijos 3, 7 ir 8.b.2 skirsniais. Su pakeitimu susiję šie bendrojo dokumento skirsniai: 4 („Vynų aprašymas“), 5.a („Specifiniai vynininkystės metodai“), 8 („Ryšys su geografine vietove“) ir 9 („Papildomos su ženklinimu susijusios nuostatos“).

Šie vynai turi būti gaminami pagal tradicinį metodą, tik iš nurodytų pagrindinių vynuogių veislių, t. y. vietinių veislių, suteikiančių vynams išskirtinesnių savybių, baltųjų arba raudonųjų vynuogių.

Pakeitimą lėmė šios vietovės vynų gamybos tradicijos ir šiuo metu gaminamų putojančių vynų aukšta kokybė. Putojantys vynai Ribeire pradėti gaminti XX a. 3-jame dešimtmetyje ir įvairūs gamintojai tęsė šią tradiciją iki XX amžiaus pabaigos. Ilgainiui ši veikla labai sumenko. Gamyba buvo ribota ir vykdoma tik retkarčiais, daugiausia šie produktai buvo gaminami kaip retenybės arba kaip dovanos ar pagarbos ženklas svarbiems svečiams. Vis dėlto per pastaruosius kelerius metus gamyba atgijo. Tai lėmė teigiama patirtis ir kaip niekada paklausi vartotojų rinka – vartotojai nori įgyti naujų patirčių ir ketina sumokėti daugiau už išskirtinį ir palyginti brangų produktą. Iš patirties matyti, kad taikant tradicinį putojančių vynų gamybos metodą, iš kilmės vietos nuorodos pagrindinių vynuogių veislių pagaminami aukštos kokybės vynai.

2.2. Vynų aprašymo pakeitimas

Aprašymas ir pagrindimas

Naujosios specifikacijos 1 kategorijos („Vynai“) aprašyme išvardijami skirtumai pagal gamyboje naudojamas veisles. Tai reiškia, kad terminas „Castes“ bus vartojamas baltiesiems ir raudoniesiems vynams, pagamintiems tik iš specialių vynuogių, kurios laikomos pagrindinių veislių vynuogėmis, pažymėti. Visos šios veislės yra vietinės ir gerai prisitaikiusios prie natūralių regiono sąlygų. Jos yra: ‘Caiño tinto’, ‘Caiño bravo’, ‘Caiño longo’, ‘Ferrón’, ‘Sousón’, ‘Mencía’, ‘Brancellao’, ‘Treixadura’, ‘Torrontés’, ‘Godello’, ‘Lado’, ‘Caiño blanco’, ‘Loureira’ ir ‘Albariño’. Panašiai, medinėse statinėse brandinami raudonieji ir baltieji vynai rinkoje bus atpažįstami pagal terminą „Barrica“.

Dėl to reikia iš dalies pakeisti aprašymą atsižvelgiant tiek į analitines, tiek į juslines savybes, kad būtų įtrauktos savybės, kuriomis pirmiau minėtais terminais žymimi vynai išsiskiria iš kitų vynų.

Taigi šis pakeitimas daugiausia susijęs su specifikacijos 2 skirsniu ir bendrojo dokumento 2.4 skirsniu („Vynų aprašymas“). Be to, šis pakeitimas netiesiogiai susijęs su specifikacijos 3, 7 ir 8.b.2 skirsniais ir bendrojo dokumento 5.a („Specifiniai vynininkystės metodai“) ir 9 („Papildomos su ženklinimu susijusios nuostatos“) skirsniais.

Šis pakeitimas grindžiamas poreikiu suteikti informacijos vartotojams, kad pirkdami jie galėtų geriau pasirinkti. Informacija jiems padės atpažinti išskirtinių savybių turinčius vynus, nes jie gaminami iš geriausiai prie vietovės prisitaikiusių veislių vynuogių, kaip antai vynai „Ribeiro Castes“, arba yra brandinami medinėse statinėse, kaip antai vynai „Ribeiro Barrica“.

Siekiant išvengti nuorodų į su malonumu sietinus veiksnius ir pateikti objektyvesnius aprašymus, nežymiai pakeičiamas ir juslinių savybių aprašymas. Tai taikoma ir baltųjų bei raudonųjų vynų, kurie nėra žymimi kaip „Castes“ ar „Barrica“, taip pat vynų „Ribeiro Tostado“ analitinėms vertėms. Nustatyta didesnė tiek baltųjų, tiek raudonųjų vynų mažiausia alkoholio koncentracija (visuminė ir faktinė). Nustatytas didesnis baltųjų vynų didžiausias bendrasis rūgštingumas ir mažesnis raudonųjų vynų mažiausias bendrasis rūgštingumas. Nustatyta didesnė vyno „Ribeiro Tostado“ visuminė natūrali alkoholio koncentracija ir mažiausias cukraus kiekis.

Pirmiau esančioje pastraipoje išvardyti pakeitimai susiję tik su specifikacijos 2 skirsniu ir bendrojo dokumento 4 skirsniu („Vynų aprašymas“). Jie grindžiami per pastaruosius kelerius metus vykdant degustacijas ir analitinius bandymus surinktais duomenimis.

2.3. Keičiami vyno gamybos metodai (auginimo būdai). Sodinimo tankumas

Aprašymas ir pagrindimas

Iš dalies pakeistas specifikacijos 3.a skirsnis ir bendrojo dokumento 5.a skirsnis („Auginimo būdai“).

Nustatytas mažiausias sodinimo tankumas – 3 000 vynmedžių viename hektare. Taip pakeičiama dabartinėje specifikacijoje esanti nuostata, kuria nustatytas didžiausias sodinimo tankumas – 7 000 vynmedžių viename hektare.

Šis pakeitimas atliktas dėl šioje vynuogių auginimo vietovėje vyraujančios tradicijos tankiai sodinti vynuogynus. 1976 m. teisės aktais nustatyta pirmiau minėta didžiausia sodinimo tankumo riba – 7 000 vynmedžių viename hektare, kurios nebuvo ankstesniuose 1957 m. teisės aktuose. Pakeitimas atliktas 1976 m., nes buvo manoma, kad palanku nustatyti didžiausią galimą ribą, siekiant pagerinti vyno kokybę ir sudaryti palankesnes sąlygas taikyti automatizuotas priemones vynuogynuose.

Dabar žinome, kad tinkamai stebint vyno gamybos pajėgumus, galima pagaminti aukštos kokybės vynus, kai tankumas yra didesnis nei 7 000 vynmedžių viename hektare. Į naują specifikaciją įtraukta gerokai mažesnė vyno išeiga iš vieno hektaro, tad šis pakeitimas nepakenks vyno kokybei.

2.4. Keičiami vyno gamybos metodai (auginimo būdai). Išsamesnės vynmedžių genėjimo ir formavimo sistemų taisyklės

Aprašymas ir pagrindimas

Iš dalies pakeistas specifikacijos 3.a skirsnis ir bendrojo dokumento 5.a skirsnis („Auginimo būdai“).

Išsamiau aprašomos leidžiamos vynmedžių genėjimo ir formavimo sistemos. Konkrečiai nurodomas kordono formavimas, genėjimas suteikiant taurės formą ir Guyot metodas. Bus galima formuoti vynmedžius naudojant groteles arba kuolus. Dabartinėje formuluotėje nurodoma tik tai, kad „[genimos] ataugos ir šakos, paliekant tinkamą ataugų skaičių, o formavimas atliekamas naudojant vielą arba šakas“.

Kadangi dabartinė specifikacijos formuluotė yra labai dviprasmiška ir netiksli ir pagal ją gali būti taikomas įvairių tipų genėjimas, pakeitimas yra būtinas. Siekiama įtraukti tik faktiškai naudojamus būdus – kai kurie iš jų naudojami daugelį metų, o kiti pradėti naudoti neseniai.

Įtraukiamas kordono genėjimas, nors jis ir nėra taikomas pagal kilmės vietos nuorodos „Ribeiro“ tradicijas. Jis įtrauktas dėl kelių priežasčių, įskaitant ir pateikiamas toliau. Šį genėjimo būdą nesunku įgyvendinti praktiškai. Vynuogėms naudingas ataugų ir lapų pasiskirstymas. Be to, taikant šį būdą galima stebėti derliaus išeigą, o užaugintos vynuogės yra aukštos kokybės. Dėl šių priežasčių nuspręsta, jog tinkama įtraukti šią genėjimo sistemą tarp kilmės vietos nuorodai leidžiamų taikyti sistemų.

Genėjimas suteikiant taurės formą yra seniausias iš Ribeire taikomų būdų ir vis dar yra naudojamas kai kuriuose vynuogynuose. Naudojant šį būdą paliekamas tinkamas ataugų skaičius ir kai kurios šakos. Kordonai ir mažiau subrendusių vynmedžių kamienai paremiami kuolais. Be to, kai vynuogynuose buvo pirmą kartą pradėtos naudoti formavimo sistemos su vielomis, pradėta taikyti Guyot sistemą. Dabar ji aiškiai minima naujoje specifikacijoje.

2.5. Keičiami vyno gamybos metodai. Didžiausia išeiga

Aprašymas ir pagrindimas

Nustatyta vyno išeiga gaminant vyną ir putojantį vyną padidinta nuo dabartinės 70 litrų iš 100 kg vynuogių iki 74 litrų, o gaminant vynus „Ribeiro Castes“, „Ribeiro Barrica“ ir „Ribeiro Espumoso“ – iki 72 litrų. Priešingai, nustatyta vynuogių derliaus išeiga iš vieno hektaro sumažinta nuo dabartinės 30 000 kg iš vieno hektaro iki 13 000 kg vynuogių, naudojamų baltiesiems vynams „Ribeiro Castes“, „Ribeiro Barrica“ ir „Ribeiro Espumoso“ gaminti. Vynuogių, naudojamų tokiems pat raudoniesiems vynams gaminti, nustatyta derliaus išeiga dabar yra 12 000 kg iš vieno hektaro. Visiems kitiems vynams gaminti naudojamų vynuogių nustatyta derliaus išeiga – 19 000 kg. Vynui „Ribeiro Tostado“ gaminti naudojamų vynuogių išeiga išlieka tokia pati – 12 000 kg.

Bendras šių pakeitimų rezultatas – nustatyta gerokai mažesnė vyno išeiga iš vieno hektaro: nuo 210 hektolitrų iš vieno hektaro iki 140,60–86,40 hektolitro iš vieno hektaro, priklausomai nuo vyno rūšies. Vyno rūšies „Ribeiro Tostado“ išeiga išlieka tokia pati – 40 litrų iš 100 kg nuskintų vynuogių.

Šie pakeitimai susiję su specifikacijos 3.b, 5 ir 8.b.1 skirsniais ir bendrojo dokumento 5.a („Specifiniai vynininkystės metodai“) ir 5.b („Didžiausia išeiga“) skirsniais.

Didesnė vyno išeiga nustatyta dėl to, kad gamyboje naudojant modernias technologijas galima gauti didesnę išeigą nepakenkiant vyno kokybei.

Dabartinėje specifikacijoje nustatyta vynuogių derliaus išeiga iš vieno hektaro yra 30 000 kg. Tokia išeiga pateikiama 1976 m. patvirtintuose teisės aktuose dėl šios kilmės vietos nuorodos. Tokia didelė išeiga susijusi su kitu laikmečiu ir kitokiais, jau nebenaudojamais vynuogių auginimo metodais. Dabar kokybė yra svarbesnė nei kiekybė. Tad taip nustačius žymiai mažesnę išeigą siekiama, kad žaliavos, taigi ir kilmės vietos nuoroda žymimi vynai, būtų geresnės kokybės.

2.6. Keičiami vyno gamybos metodai. Putojančių vynų ir vynų „Ribeiro Castes“, „Ribeiro Barrica“ ir „Ribeiro Tostado“ specifinių vynininkystės metodų aprašymas

Aprašymas ir pagrindimas

Iš dalies pakeisti specifikacijos 3.b, 3.c ir 3.d skirsniai ir bendrojo dokumento 5.a skirsnis („Specifiniai vynininkystės metodai“).

Sukurta nauja vyno produktų kategorija – putojantis vynas „Ribeiro“, o į 1 kategoriją įtrauktos naujos vyno rūšys – „Ribeiro Castes“ ir „Ribeiro Barrica“. Todėl būtina apibrėžti specifines jų gamybos sąlygas. Be to, patikslinta, kad vynai „Ribeiro Tostado“ yra baltieji ir raudonieji vynai, gaminami tik iš pagrindinių veislių vynuogių.

Vynai „Ribeiro Castes“ turi būti gaminami tik iš pagrindinių veislių vynuogių. Vynai „Ribeiro Barrica“ yra raudonieji arba baltieji vynai, viso gamybos proceso metu laikomi ne didesnėse kaip 600 litrų tūrio statinėse, taip pat gaminami tik iš pagrindinių veislių vynuogių.

Be kita ko, rūšių „Brut“ ir „Brut Nature“ putojantys vynai turi būti gaminami tik iš pagrindinių veislių vynuogių, naudojant tradicinį metodą.

Šie pakeitimai atliekami dėl to, kad reikia nustatyti šių vynų, kurie bus skirtingai žymimi rinkoje, specifines objektyvias sąlygas. Pagrindinė ir bendra visų šių vynų savybė yra ta, kad jie gaminami tik iš veislių, kurios yra priskiriamos prie pagrindinių veislių, vynuogių. Visų šių veislių vynuogės tradiciškai auginamos vietovėje. Iš jų gaminamas vynas, kuriame geriausiai atsiskleidžia vynų „Ribeiro“ unikalios savybės.

2.7. Keičiami vyno gamybos metodai. Nustatomas didesnis vynuogių misos, naudojamos prie „Tostados“ kategorijos priskiriamiems vynams gaminti, mažiausias cukraus kiekis

Aprašymas ir pagrindimas

Iš dalies pakeistas specifikacijos 3.d skirsnis ir bendrojo dokumento 5.a skirsnis („Specifiniai vynininkystės metodai“).

Iš per pastaruosius kelerius metus įgytos patirties ir gaminant vyną „Ribeiro Tostado“ gautų rezultatų matyti, kad būtų naudinga nustatyti didesnį iš vytintų vynuogių gaunamos misos mažiausią cukraus kiekį – nuo 300 gramų viename litre iki 350 gramų viename litre.

2.8. Pagrindinių ir antrinių vynuogių veislių klasifikavimas

Aprašymas ir pagrindimas

Iš dalies pakeistas specifikacijos 6 skirsnis ir bendrojo dokumento 7 skirsnis.

Tai vienas iš pagrindinių naujų aspektų, įtrauktų į specifikacijos pakeitimą. Jo esmė – sukurti dvi atskiras vynuogių veislių, kurias galima naudoti kilmės vietos nuoroda „Ribeiro“ žymimiems vynams gaminti, kategorijas: pagrindinės veislės ir antrinės veislės. Jų atskyrimas pirmiausia grindžiamas šia kilmės vietos nuoroda žymimų vynų kokybe, kuri pasiekiama naudojant šių veislių vynuoges. Kokybė vertinama pagal du pagrindinius kriterijus. Viena vertus, vertinamos tiktai techninės savybės, kita vertus, vertinamos įvairios savybės, kurių specifinių veislių vynuogės gali suteikti produktui. Pagrindinės vynuogių veislės yra vietinės veislės ir visada yra tos veislės, kurios rekomenduojamos Galisijos autonominės srities bendruomenės parengtoje veislių klasifikacijoje. Klasifikacija pateikiama toliau.

— Pagrindinės veislės: raudonųjų vynuogių: ‘Caíño tinto’, ‘Caíño bravo’, ‘Caíño longo’, ‘Ferrón’, ‘Sousón’, ‘Mencía’ ir ‘Brancellao’; baltųjų vynuogių: ‘Treixadura’, ‘Torrontés’, ‘Godello’, ‘Lado’, ‘Caíño blanco’, ‘Loureira’ ir ‘Albariño’.

— Antrinės veislės: raudonųjų vynuogių: ‘Garnacha tintorera’ ir ‘Tempranillo’; baltųjų vynuogių: ‘Palomino’ ir ‘Albillo’. Vyno rūšies „Castes“ vynai ir terminu „Barrica“ žymimi vynai, taip pat rūšiniai putojantys vynai ir natūralūs saldūs vynai („Tostado“) turi būti gaminami tik iš pagrindinių veislių vynuogių.

2.9. Įtraukiamos ir išbraukiamos veislės

Aprašymas ir pagrindimas

Iš dalies pakeistas specifikacijos 6 skirsnis ir bendrojo dokumento 7 skirsnis.

Siūloma įtraukti baltųjų vynuogių veisles ‘Lado’ ir ‘Caíño blanco’ kaip pagrindines vynuogių veisles ir išbraukti baltųjų vynuogių veislę ‘Macabeo’.

Toliau pateikiamas šių pakeitimų paaiškinimas.

— ‘Lado’ (įtraukta) Vynuogių veislė ‘Lado’ yra pagal Ispanijos teisės aktus Galisijos autonominės srities bendruomenės rekomenduojama veislė. Tai geografinės vietovės, kuriai priskiriama kilmės vietos nuoroda „Ribeiro“, vietinė veislė. Šios veislės vynmedžiai neabejotinai vis daugiau auginami ir šioje apylinkėje yra paplitę labiau nei bet kurioje kitoje gamybos vietovėje. Veislė puikiai prisitaikiusi prie vietos žemės ūkio ir klimato sąlygų, taip pat prie regiono tradicinių auginimo sistemų. Ji lemia vietovėje gaminamų vynų kokybę ir įvairias savybes, todėl būtina patvirtinti jos naudojimą.

— ‘Caíño blanco’ (įtraukta) Ši vynuogių veislė pagal Ispanijos teisės aktus taip pat yra rekomenduojama Galisijos autonominės srities bendruomenės. Šios veislės vynuogės per keletą dešimtmečių pamažu pradėtos auginti Ribeiro vietovėje, jos daugiausia paplito iš vietovių, kurios ribojasi su kilmės vietos nuorodos „Rías Baixas“ vietove, – ten ši veislė jau įtraukta į teisės aktus. Iš pradžių šios veislės poveikis buvo ribotas, kaip ir vynuogių augintojų bei vyno gamintojų reiškiama paklausa. Todėl nebuvo manoma, kad būtina įtraukti šią veislę į teisės aktus dėl kilmės vietos nuorodos. Vis dėlto ji gerai prisitaikė prie vietos žemės ūkio ir klimato sąlygų, taip pat prie vietovės tradicinių auginimo sistemų. Dėl to ir dėl daromo teigiamo poveikio vynų, kurių gamybai naudojamos šios veislės vynuogės, kokybei, palaipsniui sektoriuje pradėta reikalauti įtraukti ją į teisės aktus, kad kilmės vietos nuoroda „Ribeiro“ žymimus vynus būtų galima gaminti naudojant šios veislės vynuoges.

— ‘Macabeo’ (išbraukta) Ši vynuogių veislė į teisės aktus dėl kilmės vietos nuorodos „Ribeiro“ buvo įtraukta nuo pirmosios jų redakcijos 1957 m. Nepaisant to, dabar aišku, jog ji nėra tipiška vietovei – ji nenaudojama gamyboje ir nesuteikia kilmės vietos nuorodos vynams papildomos kokybės ar savybių. Todėl šios vynuogių veislės siūlome nebenaudoti kilmės vietos nuoroda „Ribeiro“ žymimiems vynams gaminti.

2.10. Naujos patikroms gerinti skirtos priemonės

Aprašymas ir pagrindimas

Iš dalies pakeistas specifikacijos 8.b.3 skirsnis. Šis pakeitimas neturi poveikio bendrajam dokumentui.

Užregistruotos patalpos turi būti atskiros ir negali tiesiogiai ribotis su neužregistruotomis patalpomis, susisiekimas tarp jų gali būti tik viešaisiais keliais. Be to, kiekvieną mėnesį turi būti teikiamos visų vyno pristatymų ir siuntimų deklaracijos.

BENDRASIS DOKUMENTAS

1. Produkto pavadinimas

Ribeiro

2. Geografinės nuorodos tipas

Saugoma kilmės vietos nuoroda

3. Vynuogių produktų kategorijos

1. Vynas

5. Rūšinis putojantis vynas

15. Vynas iš vytintų vynuogių

4. Vyno (-ų) aprašymas

„Ribeiro Castes“ ir „Ribeiro“ (baltasis vynas)

Vyno išvaizda

Skaidrus, nuo šviesiai geltonų iki auksinių atspalvių ir nuo žalios iki auksinės spalvos, priklausomai nuo brandinimo ir gamybos metodo.

Vyno aromatinės savybės

Gryni ir ryškūs aromatai, juntami kai kurie iš šių pokvapių: sunokusių vaisių ir šviežių vaisių, gėlių, medaus, aromatinių žolelių, augalų ir balzamų. Kategorijai „Castes“ priskiriami vynai yra kompleksiškesni ir vidutinio intensyvumo.

Būdingi skoniai

Gaivūs ir subalansuoti, su nepriekaištingu, ilgai išliekančiu poskoniu. Kategorijai „Castes“ priskiriami vynai yra geresnės struktūros, stiprumo, skonio, ekstraktiškumo ir poskonio.

* Jeigu nėra nustatytų apribojimų, būtina laikytis taikytinų ES teisės aktų.

* Vyno „Castes blancos“ mažiausia faktinė alkoholio koncentracija – 11 tūrio proc.

* Ilgiau nei tris mėnesius medinėje talpykloje brandintų vynų, kurių amžius yra iki vienų metų, didžiausias lakusis rūgštingumas –0,85 gramo viename litre (14,17 miliekvivalento viename litre (meq/l)). Jeigu tokie vynai brandinami ilgiau nei metus, kiekis yra 0,9 gramo viename litre (15 meq/l) ir 0,06 gramo viename litre (1 meq/l) kiekvienam alkoholio koncentracijos laipsniui, viršijančiam 11 tūrio procentų. Jokiu būdu negalima viršyti galiojančiuose teisės aktuose nustatytų apribojimų.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) 9,5 Mažiausias bendrasis rūgštingumas 4 g/l vyno rūgšties Didžiausias lakusis rūgštingumas (miliekvivalentais viename litre) 13,3 Didžiausias bendras sieros dioksido kiekis (miligramais viename litre) 200

„Ribeiro Castes“ ir „Ribeiro“ (raudonasis vynas)

Vyno išvaizda

Skaidrus, vidutiniškai intensyvios spalvos, nuo violetinių iki vyšnių raudonumo atspalvių ir nuo violetinės iki terakotos spalvos, priklausomai nuo brandinimo ir gamybos metodo.

Vyno aromatinės savybės

Gryni ir ryškūs aromatai, juntami kai kurie iš šių pokvapių: sunokusių ir šviežių raudonųjų ir tamsiųjų vaisių, gėlių, aromatinių žolelių, pieno produktų, augalų ir balzamų. Kategorijai „Castes“ priskiriami vynai yra kompleksiškesni ir vidutinio intensyvumo.

Būdingi skoniai

Gaivūs, subalansuoti, su vidutiniška taninų struktūra ir nepriekaištingu, ilgai išliekančiu poskoniu. Kategorijai „Castes“ priskiriamų vynų taniniškumas yra rafinuotesnis, jie yra geresnio stiprumo, skonio, ekstraktiškumo ir poskonio.

* Jeigu nėra nustatytų apribojimų, būtina laikytis taikytinų ES teisės aktų.

* Vyno „Castes tintos“ mažiausia faktinė alkoholio koncentracija – 11 tūrio proc.

* Ilgiau nei tris mėnesius medinėje talpykloje brandintų vynų, kurių amžius yra iki vienų metų, didžiausias lakusis rūgštingumas –0,85 gramo viename litre (14,17 miliekvivalento viename litre (meq/l)). Jeigu tokie vynai brandinami ilgiau nei metus, kiekis yra 0,9 gramo viename litre (15 meq/l) ir 0,06 gramo viename litre (1 meq/l) kiekvienam alkoholio koncentracijos laipsniui, viršijančiam 11 tūrio procentų. Jokiu būdu negalima viršyti galiojančiuose teisės aktuose nustatytų apribojimų.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) 9,5 Mažiausias bendrasis rūgštingumas 4 g/l vyno rūgšties Didžiausias lakusis rūgštingumas (miliekvivalentais viename litre) 13,3 Didžiausias bendras sieros dioksido kiekis (miligramais viename litre) 150

„Ribeiro Barrica“ (baltasis vynas)

Vyno išvaizda

Skaidrus, nuo šviesiai geltonų iki auksinių atspalvių ir nuo žalios iki auksinės spalvos, priklausomai nuo brandinimo ir gamybos metodo.

Vyno aromatinės savybės

Kompleksiški gryni ir ryškūs aromatai, subalansuotas medienos aromatas, vidutinio intensyvumo, juntami kai kurie iš šių pokvapių: sunokusių vaisių, šviežių vaisių, džiovintų vaisių, gėlių, medaus, uogienės, aromatinių žolelių, augalų, balzamų, prieskonių, skrudintų produktų ir kepinių.

Būdingi skoniai

Gaivūs, subalansuoti ir intensyvūs, vynai yra skanūs, ekstraktiški, geros struktūros ir stiprumo, turi nepriekaištingą, labai ilgai išliekantį poskonį.

* Jeigu nėra nustatytų apribojimų, būtina laikytis taikytinų ES teisės aktų.

* Ilgiau nei tris mėnesius medinėje talpykloje brandintų vynų, kurių amžius yra iki vienų metų, didžiausias lakusis rūgštingumas –0,85 gramo viename litre (14,17 miliekvivalento viename litre (meq/l)). Jeigu tokie vynai brandinami ilgiau nei metus, kiekis yra 0,9 gramo viename litre (15 meq/l) ir 0,06 gramo viename litre (1 meq/l) kiekvienam alkoholio koncentracijos laipsniui, viršijančiam 11 tūrio procentų. Jokiu būdu negalima viršyti galiojančiuose teisės aktuose nustatytų apribojimų.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) 12 Mažiausias bendrasis rūgštingumas 4 g/l vyno rūgšties Didžiausias lakusis rūgštingumas (miliekvivalentais viename litre) 13,3 Didžiausias bendras sieros dioksido kiekis (miligramais viename litre) 200

„Ribeiro Barrica“ (raudonasis vynas)

Vyno išvaizda

Skaidrus, vidutiniškai intensyvios spalvos, nuo violetinių iki vyšnių raudonumo atspalvių ir nuo violetinės iki terakotos spalvos, priklausomai nuo brandinimo ir gamybos metodo.

Vyno aromatinės savybės

Kompleksiški gryni ir ryškūs aromatai, subalansuotas medienos aromatas, vidutinio intensyvumo, juntami kai kurie iš šių pokvapių: sunokusių ir šviežių raudonųjų ir tamsiųjų vaisių, džiovintų vaisių, gėlių, uogienės, aromatinių žolelių, augalų, pieno produktų, balzamų, prieskonių, skrudintų, kepintų produktų ir kepinių.

Būdingi skoniai

Gaivūs, subalansuoti ir intensyvūs, vynai yra skanūs, ekstraktiški, geros struktūros ir stiprumo, turi nepriekaištingą, labai ilgai išliekantį poskonį.

* Jeigu nėra nustatytų apribojimų, būtina laikytis taikytinų ES teisės aktų.

* Ilgiau nei tris mėnesius medinėje talpykloje brandintų vynų, kurių amžius yra iki vienų metų, didžiausias lakusis rūgštingumas –0,85 gramo viename litre (14,17 miliekvivalento viename litre (meq/l)). Jeigu tokie vynai brandinami ilgiau nei metus, kiekis yra 0,9 gramo viename litre (15 meq/l) ir 0,06 gramo viename litre (1 meq/l) kiekvienam alkoholio koncentracijos laipsniui, viršijančiam 11 tūrio procentų. Jokiu būdu negalima viršyti galiojančiuose teisės aktuose nustatytų apribojimų.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) 12 Mažiausias bendrasis rūgštingumas 4 g/l vyno rūgšties Didžiausias lakusis rūgštingumas (miliekvivalentais viename litre) 13,3 Didžiausias bendras sieros dioksido kiekis (miligramais viename litre) 150

„Ribeiro Espumoso“ (baltasis ir rožinis vynas)

Vyno išvaizda

Skaidrus, su smulkiais, tolygiais burbuliukais, nuo šviesiai geltonų iki auksinių atspalvių (putojantys vynai) ir nuo aviečių raudonumo iki rausvai oranžinių atspalvių (putojantys rožiniai vynai). Spalva yra nuo žalios iki auksinės (putojantys vynai) ir nuo violetinės iki oranžinės (putojantys rožiniai vynai), priklausomai nuo brandinimo ir gamybos metodo.

Vyno aromatinės savybės

Kompleksiški gryni ir ryškūs aromatai, vidutinio intensyvumo, juntami kai kurie iš šių pokvapių: sunokusių vaisių, šviežių vaisių, džiovintų vaisių, mielių, duonos minkštimo, kepinių, gėlių, medaus, uogienės, aromatinių žolelių, augalų, balzamų, prieskonių ir skrudintų produktų.

Būdingi skoniai

Gaivūs, subalansuoti ir intensyvūs, vynai yra skanūs ir ekstraktiški, vidutinės struktūros ir stiprumo; burbuliukai – smulkūs, tolygūs, malonūs, švelnūs ir kreminiai, vynas turi nepriekaištingą, nuo vidutiniškai ilgai iki ilgai išliekančio, poskonį.

* Jeigu nėra nustatytų apribojimų, būtina laikytis taikytinų ES teisės aktų.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) 10 Mažiausias bendrasis rūgštingumas 5 g/l vyno rūgšties ekvivalento Didžiausias lakusis rūgštingumas (miliekvivalentais viename litre) 16,7 Didžiausias bendras sieros dioksido kiekis (miligramais viename litre) 185

„Ribeiro Tostado “ (baltasis ir raudonasis vynas)

Vyno išvaizda

Skaidrus, nuo gintaro geltonų iki raudonmedžio atspalvių, nuo auksinės iki kaštonų spalvos. Raudonieji vynai gali įgyti šviesesnių raudonų atspalvių priklausomai nuo vynų brandinimo ir gamybos metodo.

Vyno aromatinės savybės

Kompleksiški gryni ir ryškūs aromatai, vidutinio intensyvumo, juntami kai kurie iš šių pokvapių: sunokusių vaisių, vytintų vaisių, cukatų, džiovintų vaisių, medaus, aromatinių žolelių, prieskonių, balzamų, taip pat skrudintų, kepintų produktų bei kepinių ir kietmedžio.

Būdingi skoniai

Saldūs ir subalansuoti, juntamas subtilus gaivumas, intensyvūs, stiprūs, primena aliejaus tekstūrą, ekstraktiški ir labai skanūs, turi nepriekaištingą, labai intensyvų ir ilgai išliekantį poskonį.

* Jeigu nėra nustatytų apribojimų, būtina laikytis taikytinų ES teisės aktų.

* Didžiausias sieros dioksido kiekis – 200 mg/l raudonuosiuose vynuose ir 250 mg/l baltuosiuose vynuose.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) 13 Mažiausias bendrasis rūgštingumas Didžiausias lakusis rūgštingumas (miliekvivalentais viename litre) 35 Didžiausias bendras sieros dioksido kiekis (miligramais viename litre)

5. Vyno gamybos metodai

a) Pagrindiniai vynininkystės metodai

Specifinis vynininkystės metodas

— Baltieji ir raudonieji vynai Iš pagrindinių vynuogių veislių gaminamų vynų – „Ribeiro Castes“, „Ribeiro Barrica“ ir „Ribeiro Espumoso“ – išeiga neturėtų viršyti 72 litrų vyno iš 100 kg vynuogių. Kitų vynų išeiga – 74 litrai vyno iš 100 kg vynuogių. Vynai „Ribeiro Castes“ turi būti gaminami tik iš pagrindinių veislių vynuogių. Vynai „Ribeiro Barrica“ yra raudonieji arba baltieji vynai, viso gamybos proceso metu laikomi ne didesnėse kaip 600 litrų tūrio statinėse, gaminami tik iš pagrindinių veislių vynuogių.

— Putojantis vynas Rūšių „Brut“ ir „Brut Nature“ vynai gaminami tik iš pagrindinių vynuogių veislių vynuogių, naudojant tradicinį metodą.

— „Tostado“ Vynai gaminami tik iš pagrindinių atitinkamai raudonųjų arba baltųjų vynuogių veislių vynuogių. Tam, kad vynuogės gerai išdžiūtų esant natūraliam vėdinimui, natūralus vynuogių džiovinimo procesas vyksta tinkamų savybių turinčiose uždengtose vietose. Džiovinimo laikotarpis trunka mažiausiai tris mėnesius. Vynuogių misoje turi būti ne mažiau kaip 350 gramų cukraus viename litre. Didžiausia išeiga – 40 litrų vyno iš 100 kg vytintų vynuogių. Vynas brandinamas ąžuolo arba vyšnios medienos kubiluose užtikrinant, kad sąlytis su mediena būtų ne trumpesnis kaip šeši mėnesiai. Taip pat fermentacijos proceso metu reikia apversti vyno talpas. Brandinimas butelyje trunka ne trumpiau kaip tris mėnesius.

Auginimo praktika

Naujai sodinamų augalų tankumas yra ne mažesnis kaip 3 000 vynmedžių viename hektare.

Kasmetiniam genėjimui naudojamas Guyot metodas, kordono formavimas, genėjimas suteikiant taurės formą arba ataugų genėjimas.

Formavimo sistemoms naudojamos grotelės arba kuolai.

b) Didžiausia išeiga

Pagrindinių baltųjų vynuogių veislių vynuogės vynams „Castes“, „Barrica“ ir „Espumoso“

13 000 kg vynuogių iš vieno hektaro.

Pagrindinių baltųjų vynuogių veislių vynuogės vynams „Castes“, „Barrica“ ir „Espumoso“

93,6 hektolitro iš vieno hektaro.

Pagrindinių baltųjų vynuogių veislių vynuogės vynui „Tostado“

13 000 kg vynuogių iš vieno hektaro.

Pagrindinių baltųjų vynuogių veislių vynuogės vynui „Tostado“

52 hektolitrai iš vieno hektaro.

Pagrindinių raudonųjų vynuogių veislių vynuogės vynui „Tostado“

12 000 kg vynuogių iš vieno hektaro.

Pagrindinių raudonųjų vynuogių veislių vynuogės vynui „Tostado“

48 hektolitrai iš vieno hektaro.

Pagrindinių baltųjų ir raudonųjų vynuogių veislių vynuogės kitiems nei pirmiau minėti vynams

19 000 kg vynuogių iš vieno hektaro.

Pagrindinių baltųjų ir raudonųjų vynuogių veislių vynuogės kitiems nei pirmiau minėti vynams

140,6 hektolitro iš vieno hektaro.

Antrinės veislės

19 000 kg vynuogių iš vieno hektaro.

Antrinės veislės

140,6 hektolitro iš vieno hektaro.

6. Nustatyta geografinė vietovė

Kilmės vietos nuoroda „Ribeiro“ žymimų vynų gamybos vietovė apima šiose savivaldybėse ir apylinkėse esančias žemes: Ribadavijos, Arnojos, Kastrelo de Minjo, Karbaljeda de Avijos, Leiro, Senljės, Beadės, Punšino ir Kortegados savivaldybėse; Bangos, Kabanelaso ir O Barono apylinkėse, O Karbaljinjo savivaldybėje; Boboraso savivaldybėje esančiose Pasos de Arenteiro, Albareljoso, Lašaso, Kameišos ir Moldeso apylinkėse; Ourensės savivaldybėje esančiose Santa Krus de Arabaldo ir Unteso apylinkėse; Toeno savivaldybėje esančiose Pugos, A Eireša de Pugos, O Olivaro apylinkėse, Fea y Seleirono kaime ir Alongoso apylinkėje; A Tousos kaime San Amaro savivaldybėje.

Visos šios savivaldybės yra Ourensės provincijoje, Galisijos autonominėje srityje.

7. Pagrindinė (s) vyninių vynuogių veislė (s)

‘FERRÓN’

‘ALBARIÑO’

‘MENCÍA’

‘BRANCELLAO’

‘CAÍÑO BLANCO’

‘CAÍÑO BRAVO’

‘TREIXADURA’

‘CAÍÑO TINTO’

‘SOUSÓN’

‘TORRONTÉS’

‘GODELLO’

‘LADO’

‘LOUREIRA’ – ‘LOUREIRO BLANCO’

‘CAÍÑO LONGO’

8. Ryšys (-iai) su geografine vietove

Vynas

Regionas yra vadinamojoje Galisijos pereinamojo klimato vietovėje – tokias jos savybes lemia aplinkinių kalnų prieglobstis ir netoliese esantis Atlanto vandenynas. Vietovėje vyrauja vidutinis ir Viduržemio jūros regiono klimatas, o Atlanto vandenyno įtaką klimatui sušvelnina regiono vakaruose esančios kalnų grandinės. Kalnai apsaugo regioną nuo iš jūros atslenkančių audrų. Viena iš pastebimų savybių – regionui būdingi dideli dienos ir nakties temperatūrų skirtumai; nedidelis kritulių kiekis po apdulkinimo laikotarpio; daugiausia granitinio dirvožemio nedirbamos žemės, kurios yra nelabai imlios lauko drėgmei, ir stačios kalnuotos vietovės.

Regionas nelabai tinkamas vynmedžiams auginti. Uogos sunoksta nelengvai, tačiau reikalingas alkoholio kiekis jose susidaro tuo pat metu, kai susiformuoja ir fenolio junginiai. Taip vynas išsaugo subalansuotą gaivumą, kurį lemia natūralus rūgštingumas – vyno rūgštis užgožia obuolių rūgštį. Šiek tiek žemyninis vietovės pobūdis ir vyraujančios oro srovės lemia didelius dienos ir nakties temperatūrų skirtumus. Jie naudingi lėtam nokimui, nes taip išryškėja natūralus gaivumas ir aromatas.

Pasinaudodami regiono kalnuotomis vietovėmis, vynuogių augintojai įkūrė vynuogynus ant palankiausiose vietose esančių šlaitų. Dauguma atvejų jie įrengia terasas, kad būtų lengviau prižiūrėti vynmedžius ir dirvožemis taptų gilesnis; dėl to kraštovaizdyje aiškiai matyti žmogaus veiklos įtaka. Taip vynuogių augintojai užtikrina, kad augalai gautų pakankamai saulės šviesos ir pagamintų cukraus, kurio reikia vynams su tinkamu alkoholio kiekiu gaminti. Kaip jau minėta, ši vietovė nelabai tinkama vynmedžiams auginti.

Dar vienas svarbus šių vynų ir vietovės ryšio aspektas susijęs su auginamų vynuogių veislėmis. Dauguma jų pagal tradiciją auginamos šiame regione, tačiau jų retai būna kitose vynmedžių auginimo vietovėse. Iš šių veislių vyrauja šiai geografinei vietovei būdingiausia ir daugiausia joje auginama vynuogių veislė ‘Treixadura’. Šios vynuogių veislės yra visiškai prisitaikiusios prie aplinkos ir ilgainiui atrinktos vynuogių augintojų. Regione vyraujančiomis sąlygomis iš šių vynuogių veislių, ypač veislės ‘Treixadura’, vynuogių gaminami labai aromatingi ir vaisiški, gėlių poskonį turintys vynai. Alkoholio kiekis atsveria rūgštingumą, taigi vynai yra gaivūs ir subalansuoti.

Rūšiniai putojantys vynai

Kilmės vietos nuoroda „Ribeiro“ žymimi rūšiniai putojantys vynai gaminami naudojant tradicinį metodą. Jų savybės glaudžiai siejamos su specifinėmis aplinkos sąlygomis ir naudojamų veislių vynuogėmis.

Šiai aplinkai būdingas vidutinis Viduržemio jūros regiono klimatas, kuriam įtaką daro Atlanto vandenynas. Temperatūra dieną ir naktį labai skiriasi, o po apdulkinimo laikotarpio būna nedaug kritulių. Dirvožemiai nelabai imlūs lauko drėgmei ir juos supa kalnuotos vietovės. Šioje vietovėje vynmedžių auginimas buvo plėtojamas esant labai ribotoms sąlygoms ir vynuogėms sunokti nėra paprasta. Tad vynmedžių augintojai naudojasi kalnuotomis vietovėmis ir įkuria vynuogynus ant šlaitų, kuriuos geriausiai pasiekia saulė. Dideli dienos ir nakties temperatūrų skirtumai palankūs lėtam uogų nokimui. Dėl to sustiprėja šių putojančių vynų natūralus gaivumas ir aromatai.

Visos naudojamų vynuogių veislės yra vietinės ir prisitaikiusios prie tam tikrų regiono klimato sąlygų. Jas per daugelį metų atrinko vietovės vynuogių augintojai. Vyrauja daugiausia vietovėje auginama vynuogių veislė ‘Treixadura’. Tačiau veislių ‘Loureiro’ ir ‘Albariño’ vynuogės taip pat labai tinkamos šiems vynams gaminti. Dėl regiono dirvožemio ir klimato sąlygų galima anksti nuimti šių veislių vynuogių derlių – kai tik pasiekiama tinkama cukraus kiekio ir rūgštingumo pusiausvyra. Taigi vynuogės skinamos tada, kai jos turi nedidelį cukraus kiekį ir tinkamą rūgštingumą. Iš jų galima gaminti subalansuotus vyno pagrindus, kurie nėra pernelyg alkoholiški, tačiau labai aromatingi. Kitose netoliese esančiose vynuogių auginimo vietovėse paankstinus derliaus nuėmimą, siekiant sumažinti vyno pagrindo alkoholio kiekį, vynuogės būtų rūgštesnės, tačiau šioje vietovėje taip nenutinka. Pagrindinė to priežastis yra itin didelis obuolių rūgšties kiekis, kuris pakenktų pagaminto vyno kokybei.

Šios vynuogių veislės turi labai vertingą genetinį paveldą. Jis suteikia unikalių savybių šiame regione gaminamiems įvairių rūšių vynams, ypač putojantiems vynams, kurie yra itin aromatingi ir vaisiški.

Vynas iš vytintų vynuogių („Tostados“)

Vynas „Tostado del Ribeiro“ – iš vytintų vynuogių gaminamas vynas. Tam tikras jo savybes lemia jam pagaminti naudojamos žaliavos, taip pat natūralios aplinkos sąlygos ir tam tikras vietos gamintojų praktine patirtimi grindžiamas gamybos metodas.

Žaliavas sudaro prie tam tikrų aplinkos sąlygų prisitaikiusios vietinės vynuogių veislės. Iš šių veislių vyrauja daugiausia vietovėje auginama ir jai būdinga vynuogių veislė ‘Treixadura’.

Aplinkai būdingas vidutinis Viduržemio jūros regiono klimatas, kuriam įtaką daro Atlanto vandenynas. Temperatūra dieną ir naktį labai skiriasi, o po apdulkinimo laikotarpio būna nedaug kritulių. Nedirbami dirvožemiai nelabai imlūs lauko drėgmei ir juos supa kalnuotos vietovės. Tam, kad vynuogės gerai sunoktų, vynmedžiai auginami ant šlaitų, kuriuos geriausiai pasiekia saulė.

Ši vietovė nelabai tinkama vynmedžiams auginti ir joje nelengva sunokti vynuogėms. Vynuogės gali sunokti tik dėl to, kad naudojamos vynuogių veislės yra prisitaikiusios ir auginamos kruopščiai išrinktuose sklypuose. Dėl to vynas yra ypatingas. Šis saldus vynas gaminamas tokioje vietovėje, kurioje natūraliomis klimato sąlygomis įprastai nepavyktų pagaminti tokio vyno.

Vyną pagaminti galima dėl gamybos metodų, kuriuos ilgainiui sukūrė vietos gamintojai. Nurinkus vynuoges, gamintojai paruošia kekes sudėtingam nokinimo procesui uždengtose vietose, kuriose yra natūralus vėdinimas. Vynuogių veislės ‘Treixadura’ vynuogės itin tinkamos vytinti, nes jų odelės storesnės ir atsparesnės nei kitų veislių vynuogių. Dėl to jos yra tinkamesnės natūraliam vytinimo procesui.

Be to, šio regiono klimatui būdingas sausesnis ruduo, nei būtų galima tikėtis atsižvelgiant į tai, kad jis yra šalia Atlanto vandenyno. Taip yra dėl iš vakarų supančių kalnų sukuriamo apsauginio barjero. Šios sąlygos palankios vytinimo procesui. Vynuogės nėra laikomos esant pernelyg dideliam santykiniam drėgniui, dėl kurio sulėtėtų natūralus dehidratavimo procesas ir padidėtų grybelinių ligų rizika. Be to, temperatūra rudenį paprastai būna vidutinė – ji palanki džiovinimo procesui. Toliau nuo jūros esančių regionų privalumas galėtų būti mažesnis aplinkos drėgnis. Vis dėlto jis turi ir neigiamą pusę – dėl žemos temperatūros natūralus džiovinimo procesas būtų sudėtingesnis.

Šio proceso rezultatas yra saldus ir subalansuotas vynas, kurio bendras cukraus kiekis yra daugiau nei 120 gramų viename litre, – itin būdingas šio regiono vyno gamybos kultūrai. Šis vynas labai vertingas, jį brangu pagaminti ir jis turi labai gerą vardą.

9. Kitos esminės sąlygos

Teisinis pagrindas

Nustatytas nacionalinės teisės aktuose.

Kitų sąlygų tipas

Pakavimas nustatytoje geografinėje vietovėje.

Sąlygos aprašymas

Transportavimas ir išpilstymas į butelius už gamybos vietovės ribų kelia riziką vyno kokybei: tokiais atvejais vyne sumažėja oksidų, pakinta temperatūra ir pan. Kuo didesnis atstumas, tuo didesnė rizika. Išpilstant vyną kilmės vietovėje išsaugomos jo savybės ir kokybė. Dėl to ir dėl kilmės vietos nuorodos „Ribeiro“ vyninėse ilgainiui sukauptos patirties bei išsamių žinių apie išskirtines vynų savybes būtina išpilstyti vyną kilmės vietovėje. Taip išsaugomos visos fizinės, cheminės ir juslinės šių vynų savybės.

Teisinis pagrindas

Nustatytas nacionalinės teisės aktuose.

Kitų sąlygų tipas

Papildomos su ženklinimu susijusios nuostatos.

Sąlygos aprašymas

Ant į butelius išpilstytų vynų etikečių pateikiamas kilmės vietos nuorodos logotipas ir pavadinimas.

Kilmės vietos nuoroda „Ribeiro“ žymimų vynų, gaminamų iš pagrindinių veislių vynuogių, etiketėse, ant pakuočių ir reklaminėjė medžiagoje, kai tinkama, leidžiama nurodyti šiuos terminus: „Castes“, „Barrica“, „Espumoso“ ir „Tostado“.

Vynų, kurie nėra klasifikuojami kaip „Castes“, „Barrica“, „Espumoso“ ar „Tostado“, etiketėse neleidžiama nurodyti terminų „caste“ bei „autóctonas“ ir jokių pagrindinių veislių pavadinimų. Taip pat neleidžiama naudoti jokio kito termino, kuris galėtų suklaidinti vartotoją dėl vyno savybių, ypač terminų, dėl kurių galėtų būti painiojama su vynais, priskiriamais prie „Ribeiro Castes“, „Ribeiro Barrica“, „Ribeiro Espumoso“ ir „Ribeiro Tostado“ kategorijų.

Ant kategorijoms „Castes“ ir „Barrica“ priskiriamų vynų etikečių turi būti nurodomi derliaus metai.

Ant pakuočių tvirtinamos Reguliavimo tarnybos išduotos numeruotos kokybės plombos arba etiketės ir (arba) jų nugarėlės. Jos turi būti pritvirtinamos atitinkamoje vyno darykloje.

Produkto specifikacijos nuoroda

https://mediorural.xunta.gal/fileadmin/arquivos/alimentacion/produtos_calidade/2019/DOP_RIBEIRO_Pliego_Condiciones_octubre_2019_definitivo-C.pdf

(1) OL L 347, 2013 12 20, p. 671.